**Θέμα*: Έναρξη Εγγραφών στα Εικαστικά Εργαστήρια του Δήμου Λαμιέων***

Λαμία, 12 Σεπτεμβρίου 2022

*«Απελευθέρωσε την φαντασία σου… και ανακάλυψε τη μαγεία της τέχνης!»*

Τα Εικαστικά Εργαστήρια του Δήμου Λαμιέων αποτελούν πλέον έναν εδραιωμένο και ιδιαίτερα δημοφιλή θεσμό της πόλης μας που έχει ως στόχο να ενισχύσει τους δεσμούς της κοινωνίας με τον πολιτισμό και τις τέχνες. Οι μαθητές μας πειραματίζονται δημιουργικά και αποκτούν παράλληλα θεωρητικές γνώσεις γύρω από την τέχνη υπό την καθοδήγηση έμπειρων εκπαιδευτών σε ολιγομελή τμήματα. Οργανώνονται και φέτος τμήματα εικαστικών και εφαρμοσμένων τεχνών που θα ικανοποιήσουν τις καλλιτεχνικές αναζητήσεις και δεξιότητες μικρών και μεγάλων. Στα Εργαστήρια λειτουργούν τμήματα παιδικά, εφηβικά και ενηλίκων που έχουν ως κύριο σκοπό τη σφαιρική αντιμετώπιση των εικαστικών δραστηριοτήτων, τόσο των παιδιών από την παιδική ως την εφηβική ηλικία, όσο και των ενηλίκων. Σε κάθε περίπτωση, λαμβάνονται υπόψη οι ιδιαιτερότητες και οι δυνατότητες του κάθε μαθητή. Προσκαλούμε τους φίλους της τέχνης να επισκεφτούν τους χώρους των εικαστικών εργαστηρίων (Αριστοτέλους 1, πλατεία Λαού, Λαμία) σε μια φιλική γνωριμία, να πληροφορηθούν για τα μαθήματα και το πρόγραμμα της νέας χρονιάς.

**Τμήματα ενηλίκων**

  -Ζωγραφική, σχέδιο - χρώμα (προχωρημένων-αρχαρίων)

-Αγιογραφία (προχωρημένων - αρχαρίων)

-Ελεύθερο σχέδιο για  προετοιμασία Καλών Τεχνών \ Αρχιτεκτονικής (ΑΣΚΤ)

 -Φωτογραφία

-Μικτές τεχνικές-découpage

-Curator Project (παραγωγή και επιμέλεια εγκαταστάσεων σύγχρονης Τέχνης)

-Πλεκτική

-Fabric Sessions (δημιουργίες με ύφασμα)

-Χειροποίητο κόσμημα από Μέταλλα και Ημιπολύτιμους λίθους

**Τμήματα παιδικά/εφηβικά**

-Ζωγραφική παιδικό / εφηβικό

-Κατασκευές

 -Πηλοπλαστική

-Comics παιδικό / εφηβικό

- Κόσμημα εφηβικό

-Τέχνη & Τεχνικές (συνδυασμοί υλικών)

**Εκθέσεις**

Με την ολοκλήρωση των μαθημάτων έχει καθιερωθεί η πραγματοποίηση της ετήσιας έκθεσης των εργαστηρίων. Στην έκθεση παρουσιάζεται ένα μέρος των έργων των μαθητών, όλων των τμημάτων .Η παρουσίαση αυτή αποκαλύπτει συνολικά τη δημιουργική διαδικασία της προόδου και της πορείας των μαθητών μας. Αποτελεί μια ευκαιρία να αναδειχθούν οι διαδικασίες στις οποίες συμμετείχαν οι μαθητές, τα ερωτήματα που έθεσαν, τα εμπόδια που τυχόν εντόπισαν και οι εμπειρίες που αποκόμισαν σε αυτή τους την προσπάθεια.

Για περισσότερες πληροφορίες επικοινωνήστε μαζί μας.

Αριστοτέλους 1, Πλατεία Λαού

Τηλ.:2231066066

email: [eikastikaergastiria\_lamias@hotmail.com](mailto:eikastikaergastiria_lamias@hotmail.com)

Facebook: Εικαστικά Εργαστήρια Δήμου Λαμιέων

Instagram: eikastika\_ergastiria

**Έναρξη εγγραφών για το έτος 2022-2023 :** Δευτέρα 12/9 πρωινές ώρες 10:00-12:00 και απογευματινές 18:00-21:00

**Έναρξη μαθημάτων** : 3 Οκτωβρίου 2022

Ωράριο λειτουργίας: Από Δευτέρα έως Παρασκευή 16:00-22:00

**Σας περιμένουμε!**